CELEX: 62022TN0117
Language: hu
Date: 2022-03-02 00:00:00
Title: T-117/22. sz. ügy: 2022. március 2-án benyújtott kereset – Grodno Azot és Khimvolokno Plant kontra Tanács

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/30
            
         
      2022. március 2-án benyújtott kereset – Grodno Azot és Khimvolokno Plant kontra Tanács
      (T-117/22. sz. ügy)
      (2022/C 222/51)
      Az eljárás nyelve: angol
      
         Felek
      
      
         Felperesek: Grodno Azot AAT (Grodno, Fehéroroszország) és Khimvolokno Plant (Grodno) (képviselők: N. Tuominen és L. Engelen ügyvédek)
      
         Alperes: az Európai Unió Tanácsa
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a fehéroroszországi helyzetre tekintettel hozott korlátozó intézkedésekről szóló 2012/642/KKBP határozat végrehajtásáról szóló, 2021. december 2-i (KKBP) 2021/2125 tanácsi végrehajtási határozatot (1) és a Fehéroroszországra vonatkozó korlátozó intézkedésekről szóló 765/2006/EK rendelet 8a. cikke (1) bekezdésének végrehajtásáról szóló, 2021. december 2-i (EU) 2021/2124 tanácsi végrehajtási rendeletet (2) (a továbbiakban: megtámadott jogi aktusok); továbbá
               
            
                  —
               
               
                  a Tanácsot kötelezze a felperes részéről a jelen keresettel összefüggésben felmerülő költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek két jogalapra hivatkoznak.
      
                  1.
               
               
                  Az első, arra alapított jogalap, hogy a Tanács nyilvánvaló értékelési hibát követett el, amikor a felperesek nevét felvette a megtámadott jogi aktusok mellékleteibe. A felperesek nevezetesen azt állítják, hogy a megtámadott jogi aktusok alá nem támasztott, ténybeli szempontból téves és megalapozatlan indokokat tartalmaznak a listára vételüket illetően. Ezenkívül a kifejtett hiányos indokok nem bizonyítják az intézkedések hatályával fennálló kellően érdemi kapcsolatot.
               
            
                  2.
               
               
                  A második, arra alapított jogalap, hogy a megtámadott jogi aktusok nem felelnek meg az egyedi szankciók kiszabásához megkövetelt bizonyítási küszöbnek. A Tanács azáltal, hogy egyedi intézkedéseket kísérelt meg alkalmazni azon cél elérése érdekében, hogy egy külföldi, állami tulajdonú vállalkozás üzleti tevékenységét és nyereségét korlátozza, jogellenes intézkedést hozott.
               
            
         (1)  HL 2021. L 430. I, 16. o.
      
         (2)  HL 2021. L 430. I, 1. o.